[image: image1.jpg]YA A




ประกาศองค์การบริหารส่วนตำบลแหลม
เรื่อง   ให้เจ้าของที่ดินชี้เขตและแจ้งจำนวนเนื้อที่ดินแก่เจ้าพนักงานสำรวจ
...........................................  


อาศัยอำนาจตามความในมาตรา  ๒๘   แห่งพระราชบัญญัติภาษีบำรุงท้องที่  พ.ศ. ๒๕๐๘  เจ้าพนักงานสำรวจกำหนดจะทำการสำรวจจำนวนเนื้อที่ดินในหมู่ที่ ๑-๑๐ ตำบลแหลม  อำเภอหัวไทร  จังหวัดนครศรีธรรมราช ณ ที่ทำการองค์การบริหารส่วนตำบลแหลม   อำเภอหัวไทร  จังหวัดนครศรีธรรมราชเพื่อเรียกเก็บเงินภาษีบำรุงท้องที่ประจำปี พ.ศ.๒๕๕๓ ถึงปี พ.ศ. ๒๕๕๖  


การยื่นแบบแสดงรายการภาษีบำรุงท้องที่


-เจ้าของที่ดินซึ่งมีหน้าที่ต้องเสียภาษีให้ยื่นแบบแสดงรายการที่ดิน (ภ.บ.ท.๕) ภายในเดือนมกราคม ของปีแรก ที่มีการตีราคาปานกลางที่ดิน (กำหนดการตีราคาปานกลางที่ดินสี่ปีครั้ง)


-กรณีเป็นเจ้าของที่ดินใหม่ ต้องยื่นแบบแสดงรายการที่ดิน ภายใน ๓๐ วัน นับแต่วันที่เป็นเจ้าของที่ดินใหม่


ยื่นแบบต่อเจ้าพนักงานสำรวจ  มิฉะนั้นจะมีความผิดตามมาตรา ๕๔ แห่งพระราชบัญญัติภาษีบำรุงท้องที่ พ.ศ. ๒๕๐๘


หลักฐานที่ใช้ประกอบการยื่นแบบและการเสียภาษี



๑. สำเนาบัตรประจำตัวประชาชน



๒. สำเนาทะเบียนบ้าน



๓. หลักฐานที่แสดงถึงการเป็นเจ้าของที่ดิน เช่น โฉนดที่ดิน น.ส.๓ 



   (ไม่มีเอกสารสิทธิ์ไม่รับแจ้งการประเมิน)




๔. ใบเสร็จรับเงินค่าภาษีครั้งสุดท้าย (ถ้ามี)




๕. หนังสือมอบอำนาจกรณีที่ให้ผู้อื่นมาทำการแทนกรณีที่เป็นการเสียภาษีในปีที่ไม่ใช่ปีที่ยื่นแบบ ภบท. ๕ ให้นำ ภบท.๕ ท่อนที่มอบให้เจ้าของที่ดิน หรือ ใบเสร็จรับเงินค่าภาษีครั้งสุดท้ายมาด้วย
จึงประกาศให้เจ้าของที่ดินหรือผู้แทนมาชี้เขตและแจ้งจำนวนเนื้อที่ดินและรายการอื่น  ๆ มายื่นต่อเจ้าพนักงานสำรวจ ในวัน เวลา ราชการ  มิฉะนั้นจะมีความผิดตามมาตรา ๕๔ แห่งพระราชบัญญัติภาษีบำรุงท้องที่ พ.ศ. ๒๕๐๘




ประกาศ  ณ  วันที่  ๒๑   เดือนธันวาคม   พ.ศ.   ๒๕๕๔   

(ลงชื่อ)................................................
(นายเสทือน  ถาวรนุรักษ์)
นายกองค์การบริหารส่วนตำบลแหลม




















































ภ.บ.ท.๔




















